**Sunnhetsfondet**

Etter lengre tids dvale, setter avlsrådet nå sunnhetsfondet på dagsordenen igjen.

NBSKs sunnhetskomité har i mange år samlet inn penger for å kunne gi støtte til helseforbyggende og infomasjonsinnsamlende tiltak. Relativt mange penger har blitt samlet inn, men dessverre har ikke pengene blitt benyttet i så stor grad som ønskelig i helsearbeidet for rasen, og komitéen har ligget brakk i flere år.

Avlsrådet har nå fått ansvar for de innsamlede pengene, som nå betegnes som sunnhetsfondet.

I samråd med styret og SU har AR kommet frem til følgende retningslinjer for fondet:

1. Sunnhetsfondet skal være en økonomisk støtteordning for NBSKs medlemmer til ulike tiltak, tester og informasjonsarbeid som fremmer berner sennenhundens helse og levealder.

2. Fra restart i februar 2016 vil avlsrådet i hovedsak ha 3 satningsområder for sunnhetsfondet:

* Støtte med 500,- til SH pre-test for avlsdyr. Dette forutsetter at kopi av prøvesvaret sendes avlsrådet. Resultatet vil legges inn i helseregisteret. I denne sammenhengen mener vi med avlsdyr; hanhunder og tisper som oppfyller NBSKs retningslinjer for avl og som enten benyttes i avl eller er planlagt benyttet i avl.

( Se informasjon om SH pre-test fra Antagene på NBSKs nettsider under *avlsrådet*)

* Støtte med 700,- ved innsendelse av biopsier der det er mistanke om kreft eller alvorlig nyresykdom. Dette forutsetter at kopi av prøvesvaret sendes avlsrådet og at utgiftene ikke dekkes av et forsikringsselskap. Resultatet vil legges inn i helseregisteret.
* Støtte med 1000,- ved obduksjon der det er mistanke om Histiocytært Sarkom, andre former for kreft, renal dysplasi, familiær nefropati og mistanke om alvorlig nyresykdom. Dette forutsetter at kopi av obduksjonsrapporten sendes avlsrådet og at utgiftene til obduksjonen ikke dekkes av et forsikringsselskap. Konklusjonen i rapporten vil legges inn i helseregisteret.
* Søknad om støtte sendes avlsrådet i forbindelse med at et eller flere av overnevnte resultat sendes inn.
* Avlsrådet vil fortløpende vurdere om det må gjøres endringer i satningsområdet eller beløp til støtte.

3. Søknad om støtte kan sendes avlsrådet samtidig med innsendelse av testresultat/prøvesvar.

4. For at Sunnhetsfondet skal bestå over lengre tid, vil det selvsagt være nødvendig at det også kommer inn penger til fondet. Alle som ønsker er hjertelig velkomne til å bidra!

* Pengegaver/donasjoner kan settes inn på Sunnhetsfondets konto : 1644.34.63406.
* Oppdrettere og hanhundseiere oppfordres til å betale en liten sum pr avkom etter sine avlshunder, f eks 20,- for hver valp. Dette kan settes direkte inn på Sunnhetsfondets konto.
* Avlsrådet vil arrangere forelesninger/kurs der inntektene går til sunnhetsfondet.
* Avlsrådet ønsker etter hvert å tilby noen få salgsvarer som viser at de som kjøper disse støtter Sunnhetsfondet.

I avlsrådet er det følgende tre personer som har Sunnhetsfondet som sitt ansvarsområdet, og er de som kan kontaktes om man har spørsmål i denne forbindelse:

Tony C. Vinje – tony@bernington.com

Gerda Hagerup – sennen@haugnett.no

Nina Bless – ninambless@gmail.com

Hurdal 19. Februar 2016,

Kjersti Olsen

for NBSKs avlsråd